***Z A P I S N I K***

***s 4. sjednice Gradskog vijeća Grada Skradina***

1. sjednica Gradskog vijeća Grada Skradina održana je u četvrtak 21. listopada

2021.g. u prostorijama Kulturnog centra u Skradinu, s početkom u 13,30 sati. Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno svih 13, te postoji kvorum za pravovaljano odlučivanje. Sjednici su nazočni: Davor Brajković, Dalibor Damjanić, Dražen Kartelo, Jure Mandušić, Antonia Maretić, Fabijan Palinić, Tea Periša, Tonći Petrović, Marko Računica, Slavko Skočić, Kristina Vlaić Bubalo, Nadija Zorica i Florijan Žižić.

Sjednici su nazočan gradonačelnik Grada Skradina Antonijo Brajković dok sjednici nije nazočan zamjenik gradonačelnika iz reda pripadnika srpske nacionalne manjine Nikola Milović.

Predsjednica Gradskog vijeća Grada Skradina Nadija Zorica navela je kako je za sjednicu predložen dnevni red s 7. točaka. Prijedloga za izmjenu ili dopunu dnevnog reda nije bilo.

Predsjednica Gradskog vijeća Grada Skradina Nadija Zorica stavila je na glasovanje predloženi dnevni red, te je isti jednoglasno usvojen (nazočno 13 vijećnika).

Za raspravu i odlučivanje utvrđen je slijedeći

**D N E V N I R E D**

1. Prijedlog II Izmjena i dopuna Proračuna Grada Skradina za 2021.g.
2. Prijedlog Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za razdoblje od lipnja do prosinca 2021. godine
3. Prijedlog Odluke o izmjeni Odluke o plaći i drugim pravima iz radnog odnosa gradonačelnika i zamjenika gradonačelnika Grada Skradina.
4. Prijedlog Izmjena i dopuna Programa održavanja komunalne infrastrukture na području Grada Skradina u 2021.g. (II)
5. Prijedlog Odluke o izmjenama i dopunama Odluke o komunalnom doprinosu.
6. Prijedlog Odluke o vrijednosti boda komunalne naknade
7. Prijedlog Zaključka o prihvaćanju Izvješća o poslovanju Turističke zajednice Grada Skradina, za 2020.g.

Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

-2-

A) TONĆI PETROVIĆ, vijećnik HDZ-a:

„1. Koliko smo potrosili za uredjenje plaze na Kracani te kad je nastavak radova te narocito uklanjanje sevara do usca Velike jaruge (sukladno planu koliko znam iz Zagreba narucenom od grada Skradina) te da li je rijeseno sa Hrvatskom vodoprivredom uredjenje V.jaruge -desno od mosta kod groblja gledano od Skradina.

2.Sta je sa planom gospodarenja poljoprivrednim zemljistem na podrucju grada te u sklopu tog sa zemljistem SMS u Plastovu i sa stecajem istog“

ODGOVORI:

Gradonačelnik Antonijo Brajković odgovorio je:

„1. Mi svake godine u svom proračunu osiguravamo sredstva za uređenje plaža na području Grada Skradina, konkretno za dvije plaže: jedna je na Prukljanu, u naselju Prukljan, a druga je centralna i sada jedina plaža grada Skradina, a to je plaža Krečana. Radi se o iznosu koji varira iz godine u godinu, između 100 i 200 tisuća kuna. Za uređenje jedne i druge plaže potrošili smo oko 120.000,00 kn. Treba napomenuti kako smo u sklopu uređenja napravili dohranjivanje plaže, postavili nove suncobrane, te predali za ishodovanje dozvole projekt izgradnje vodovoda i kanalizacije prema bivšem „Elemesu“ u cilju stvaranja uvjeta za dodatno komunalno opremanje plaže. Isto tako, u proračunu za slijedeću godinu trebat će se osigurati oko 1.000.000,00 kn za izgradnju te iste kanalizacije i vode. To ćemo najvjerojatnije naručiti u sklopu izgradnje šetnice i mosta u zajedničkoj nabavi s „Hrvatskim cestama“. Na plaži Krečana značajno se povećao broj kupača iz dva razloga, a to je izvođenje radova na bivšoj plaži Pionir koja bi u dogledno vrijeme trebala biti putnički terminal. Investitor tih radova je JU NP Krka. Isto tako, veliko opterećenje plaže dogodilo se i zbog provedbe odluke JU NP Krka kojom je zabranjeno kupanje na temeljnom fenomenu Skradinskom buku. Ove godine kapaciteti plaže bili su takvi da su vladale velike gužve, te treba razmišljati o njezinom proširenju. Proširiti je ne možemo tek tako, budući je veliki dio plaže u zoni ševara koji je zaštićen kroz ekološku mrežu. Mi smo izradili Elaborat koji smo platili cca 40.000,00 kn i predali ga u Ministarstvo zaštite okoliša radi dobivanja suglasnosti. Zvao sam ih i takvih Elaborata ima više stotina. Učinit ćemo sve da nam oni daju suglasnost na naš elaborat kojim smo tražili uklanjanje dijela ševara kako bi se plaža mogla proširiti za još dodatnih sto metara obalne linije i par tisuća kvadrata više. Po nekim procjenama, a nama je to radio Građevinski fakultet u Zagrebu, za taj zahvat će trebati osigurati više stotina tisuća kn. To su velika sredstva i vjerojatno nećemo moći osigurati sredstva u cijelosti, ali možemo u faznom izvođenju. Morat ćemo uložiti ogromna sredstva za ukloniti ševar i urediti obalnu liniju za nove kupače. A hrvatska vodoprivreda, odnosno „Hrvatske vode“ iz istog razloga ne mogu uređivati kanal koji je nizvodno prema ušću jer je on postao stanište. Tek kada dobijemo potvrdu na Elaborat, odnosno suglasnost kako to neće značajno ugroziti ekološku mrežu, mi ćemo tamo moći poslati bagere i maknuti 1500m2 ševara. Sve drugo bi bilo plodno tlo za kaznenu prijavu.“

Pročelnik po ovlaštenju gradonačelnika Upravnog odjela za gospodarstvo, komunalne poslove i lokalnu samoupravu Josip Silov odgovorio je na drugo pitanje vijećnika Tonćia Petrovića:

-3-

„2. Što se tiče donošenja Programa raspolaganja poljoprivrednim zemljištem u vlasništvu RH na području Grada Skradina mi smo naručili izradu Programa, pokrenuli proceduru, u sklopu toga zatražili od Državne geodetske uprave određene podatke kojima ona raspolaže. Danas smo od njih dobili neke podatke i proslijedit ćemo ih izrađivaču. Onda slijedi daljnja procedura, a to je upućivanje zahtjeva svim tijelima koji se moraju očitovati i na Program dati svoje podatke, a to je Županija Šibensko-kninska po dvije osnove: Ured za prostorno uređenje da određene čestice nisu u građevinskoj zoni, odnosno drugi dio da te čestice nisu u povratu nacionalizirane imovine. Zatim, Hrvatske ceste, Hrvatske šume, Hrvatske vode i svi ostali koji svaku od tih čestica moraju pregledati i vidjeti jesu li u njihovim planovima gospodarenja ili u obuhvatu njihovog raspolaganja. Kad sve to skupa dobijemo, očistimo takve čestice koje su sporne i ostalo dobit ćemo Program, odnosno prijedlog Programa koji onda ide na suglasnost Ministarstvu. Kada Ministarstvo da suglasnost, onda će takav prijedlog Programa doći na Gradsko vijeće. Ne znam koliko ste upoznati, u međuvremenu se rade Izmjene i dopune Zakona o poljoprivrednom zemljištu koji će u jednom dijelu mijenjati i neke parametre Programa, a to ćemo onda usklađivati tijekom izrade Programa sukladno s zakonskim izmjenama. Nekakav okvirni rok za ovo sve Vam ne mogu reći. Ponuda izrađivača je tehnička izrada samog Programa i rok za izradu je 45 dana. To je ono što oni rade kad dobiju sve podatke koji im trebaju. A kad će dobiti sve podatke, to stvarno ne mogu reći i kad će institucije izdati 1600 potvrda da čestice zemljišta nisu u građevinskoj zoni i dr. Program se ne može raditi parcijalno, ne može se raditi samo za one čestice za koje postoji interes investitora i koje se realno mogu privesti svrsi. Program se mora raditi na svim česticama koje se vode kao poljoprivredno zemljište u vlasništvu Republike Hrvatske. Kroz mjesec dana mogli bi imati popis čestica koji onda šaljemo dalje ostalim institucijama, a to je kostur svega ostalog.

Što se tiče SMS-a, stanje je nepromijenjeno. Dakle, stečaj SMS-a nije završen. Stečajni upravitelj je postavio određene zahtjeve prema državi, uz dopis prema Gradu Skradinu, koliko on smatra da vrijedi ono što je SMS uložio na tom zemljištu i oni to vode kroz stečajnu masu. Daljnjih podataka o tome nemamo. Zemljište je državno, a masline su u stečajnoj masi. To je uvijek tako s nekakvom stečajnom masom. Vjerovnici se pokušavaju naplatiti što više jer se nikad neće moći naplatiti u cijelosti i traže od stečajnog upravitelja da pronađe svu imovinu poduzeća u stečaju. To je njegova uloga i on to radi za vjerovnike. Kako će taj stečaj završiti i kad ne zna se.“

B) FABIJAN PALINIĆ, vijećnik HDZ-a

„1. Kad će se staviti špric i premaz po zidu groblja sv. Marka u Sonkoviću?“

ODGOVORI:

Gradonačelnik Antonijo Brajković je odgovorio:

„1. Zaista nisam znao da postoji takva vrsta potrebe na groblju sv. Marka. Možemo ovo pitanje proslijediti našem komunalnom poduzeću pa ako je to nešto što zahtijeva manja ulaganja i neke manje intervencije koje se mogu obaviti u okviru javnih radova, temeljem prethodno izrađenog troškovnika radova, pokušat ćemo to na taj način riješiti. Raspisan je natječaj za prijem radnika za javne radove na našem području, pa ako među njima bude

-4-

osoba koja bi to mogla izvesti, to se može riješiti i na taj način. Postoji i još jedan način i Grad je znao to rješavati i na taj način, odnosno da Grad kupi potrebni materijal, a onda ljudi iz sela koji znaju to raditi, to i odrade. Ako se angažira neka firma onda će to sve biti duplo skuplje, jer odabrana firma ima svoju satnicu, cijenu radova i na to sve 25% PDV. U svakom slučaju potrebno je izraditi troškovnik kao podlogu za daljnji rad.“

C) FLORIJAN ŽIŽIĆ, vijećnik koal.pol.stranaka HS, HKS, HRAST i NHR

„1. Moje pitanje se odnosi na učestale upite žitelja Skradina, točnije kod „Karlovih kuća“, a odnosi se na to, da li Grad Skradin namjerava nešto poduzeti s potezom ceste Karlove kuće-škola po kojoj ide 7 učenika, a nema trotoara, rasvjete, riješenog odvoda kišnice, te ceste po kojoj su velike brzine prometa.

2. Moje 2 pitanje je kada možemo očekivati Izmjene i dopune Prostornog plana Grada Skradina“

ODGOVORI:

Gradonačelnik Antonijo Brajković je odgovorio:

„1. Što se tiče Vašeg prvog pitanja, za one koji ne znaju, radi se o županijskoj cesti kojom upravlja Županijska uprava za ceste. Svjesni smo tog problema. Ta cesta je nastajala u razdobljima naše povijesti, kada razina komunalne opremljenosti nije bila prioritetna. Ona ima takvu širinu koju ima, a ove naknadne intervencije su zahtjevnije. Međutim, to ne znači da one nisu izvedive. Ove godine osigurali smo sredstva i naručili projekt uređenja pješačke staze (uz lijevi rub ceste kad se ide od Skradina prema Karlovim kućama do zadnjih kuća) jer smo svjesni da tim putem pješaci, a i djeca kao najugroženija skupina idu prema gradu. Usprkos svim oznakama ograničenja brzine tamo se jako brzo vozi. Znači projekt je izrađen, možda bi dogodine mogli imati mogućnost da ŽUC raspiše javnu nabavu za uređenje tog dijela prometnice. Kao i uvijek, Grad se uključuje i kroz financiranje projektne dokumentacije i kroz odrađivanje operativnih poslova kako bi se stvorile pretpostavke da se to može napraviti. Možda možemo relativno brzo riješiti neko privremeno rješenje da stavimo neku svjetlosnu signalizaciju kako bi vozače dodatno upozorili. Trenutno ne možemo više od toga, a to je pripremiti projekt i nadati se da ćemo stvoriti sve pretpostavke kako bi ŽUC u slijedećoj godini raspisao javni natječaj.

2. Odgovor na vaše drugo pitanje je: već od sutra. Jedna od današnjih točaka dnevnog reda je rebalans Proračuna. Između ostalog u njemu je i povećanje cijene nabave Izmjena i dopuna Urbanističkog plana koje se odnosi na naselje Skradin, te Izmjene i dopune Prostornog plana koje se odnosi na ostala naselja. Mi već od sutra krećemo u proceduru izmjene planova i tu ćemo uvrstiti sve ono što je kroz prethodne radnje dolazilo kao nužna potreba stanovništva: nove građevinske zone u naseljima za koje stanovništvo iskazuje potrebe, a to je u Laškovici (prelokacija), elektro mreža, odnosno solarna polja i druge potrebe koje se rješavaju kroz prostorno-plansku dokumentaciju.“

-5-

D) JURE MANDUŠIĆ, vijećnik koal.pol.stranaka HS, HKS, HRAST i NHR

„1. Moje pitanje se odnosi na potporni zid kod gusterne u Mandušićima. Dio zida je urušen i prijeti daljnjem urušavanju samog zida i dijela ceste.“

ODGOVORI:

Gradonačelnik Antonijo Brajković je odgovorio:

„1. Bio sam na terenu prošle godine i zbog toga što sam tamo vidio, ove godine u proračun je uvršten projekt izrade sanacije tog potpornog zida. Mislim da je gotov. Budući da se radi o sanaciji zida, ne idemo na građevinsku dozvolu. Radi se o opasnom zidu kojem postoji mogućnost urušavanja. Mislim da se radi o iznosu cca 400.000,00 kn plus PDV, po onome kako su inženjeri napravili troškovnik. Radi se o specifičnoj lokaciji gdje je na pojedinim mjestima visina zida preko 3m, a onda i mogućnosti, odnosno nemogućnosti pristupa bagera. Kad se bude slagao proračun za iduću godinu, nastojati ćemo to uvrstiti, ali onda treba biti svjestan činjenice da iz onog što godišnje prikupimo kroz komunalnu naknadu, ni za rješavanje ovog problema koji je evidentan. Bilo bi dobro da se to što prije riješi, jer ako se dogodi urušavanje, imat ćemo daleko veći problem, a to ne smijemo dozvoliti.“

Sukladno članku 78. st. 7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 102.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Nadija Zorica pitala je vijećnike da li imaju primjedbe na Zapisnik s 3. sjednice Gradskog vijeća Grada Skradina.

Kako se nitko nije javio za riječ, predsjednica Gradskog vijeća Grada Skradina Nadija Zorica je, stavila na glasovanje Zapisnik s 3. sjednice Gradskog vijeća Grada Skradina, te je isti jednoglasno usvojen. (nazočno 13 vijećnika).

-6-

***RASPRAVA I ODLUČIVANJE***

***Točka 1.***

***Prijedlog II Izmjena i dopuna Proračuna Grada Skradina za 2021.g.***

O prijedlogu II Izmjena i dopuna Proračuna Grada Skradina za 2021.g. uvodno izlaganje podnijela je po ovlaštenju gradonačelnika pročelnica Upravnog odjela za financije, imovinsko-pravne poslove i društvene djelatnosti Ivana Sučić Birkić. Navela je razloge zbog kojih se pristupilo izradi izmjena i dopuna Proračuna Grada Skradina, odnosno usklađenju postojećih i planiranju novih stavki u proračunu:

- Fond za zaštitu okoliša i energetsku učinkovitost raspisao je natječaj gdje se Grad Skradin prijavio za sanaciju divljih deponija. Grad će sudjelovati s 20% iznosa dok bi Fond sufinancirao ostatak iznosa;

- izrada Izmjena i dopuna UPU naselja Skradin;

- izrada izmjena i dopuna PPUG Skradin;

- Program raspolaganja poljoprivrednim zemljištem u vlasništvu Republike Hrvatske;

- nova pozicija „Veslački hangar“, odnosno revizija projekta veslačkog hangara;

- izrada projekta ceste u Sportsko-rekreacijskoj zoni Dubravice.

Na kraju je navela kako još ima nekih manjih usklađivanja pojedinih stavki. Potom je otvorena rasprava.

Za riječ se javio vijećnik Dalibor Damjanić i pitao da li je uvrštena sanacija divljeg deponija u Dragovići, Prukljan.

Gradonačelnik Antonijo Brajković odgovorio je da ukoliko nije u evidenciji Grada može se prijaviti. Evidencija je rađena nekoliko puta, najprije 2007.g. kad je rađen projekt sanacije „Bratiškovački gaj“, potom je 2012.g. rađena korekcija svih tih deponija. Dalje je naveo kako je Grad prepoznao taj problem, time što je ove godine u proračunu uvršteno 150.000,00 kn, ne znajući da će Fond za zaštitu okoliša raspisati natječaj za sanaciju istih. Navedenih 400.000,00 kn samo je kap u moru potreba i Grad će morati u Proračuna za buduća razdoblja osigurati sredstva za rješavanje najproblematičnijih točaka. Problem je evidentan pogotovo od kada su uklonjeni kontejneri. Pozvao je sve vijećnike da ukoliko vide ili imaju kontakt s nekim tko je vidio tko i gdje baca otpad da prijave kako bi moglo biti provedeno postupanje po zakonu. Na kraju je naveo kako, kad bi se poštivale odredbe zakona, divlji deponiji ne bi uopće trebali postojati te ne bi trebalo ni osiguravati sredstva za njihovu sanaciju, već ta sredstva preusmjeriti u druge bolje i kvalitetnije projekte ili namjene.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog II Izmjena i dopuna Proračuna Grada Skradina za 2021.g., te je isti jednoglasno usvojen (13 nazočnih vijećnika).

II Izmjene i dopune Proračuna Grada Skradina za 2021.g. prilažu se Zapisniku pod 1) i čine njegov sastavni dio.

-7-

***Točka 2.***

***Prijedlog Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za razdoblje od lipnja do prosinca 2021. godine***

Nakon uvodnog izlaganja od strane po ovlaštenju gradonačelnika pročelnice Upravnog odjela za financije, imovinsko-pravne poslove i društvene djelatnosti Ivane Sučić Birkić o prijedlogu Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za razdoblje od lipnja do prosinca 2021. godine, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za razdoblje od lipnja do prosinca 2021. godine, te je ista jednoglasno usvojena (13 nazočnih vijećnika)

Odluka se prilaže Zapisniku pod 2) i čini njegov sastavni dio.

***Točka 3.***

***Prijedlog Odluke o izmjeni Odluke o plaći i drugim pravima iz radnog odnosa gradonačelnika i zamjenika gradonačelnika Grada Skradina***

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Odluke o izmjeni Odluke o plaći i drugim pravima iz radnog odnosa gradonačelnika i zamjenika gradonačelnika Grada Skradina, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjeni Odluke o plaći i drugim pravima iz radnog odnosa gradonačelnika i zamjenika gradonačelnika Grada Skradina, te je ista jednoglasno usvojena (13 nazočnih vijećnika).

Odluka se prilaže Zapisniku pod 3) i čini njegov sastavni dio.

***Točka 4.***

***Prijedlog*** ***Izmjena i dopuna Programa održavanja komunalne***

***infrastrukture na području Grada Skradina u 2021.g. (II)***

Nakon uvodnog izlaganja od strane više savjetnice za gospodarstvo, turizam i komunalne djelatnosti Anke Verović, o prijedlogu Izmjena i dopuna Programa održavanja komunalne infrastrukture na području Grada Skradina u 2021.g. (II) otvorena je rasprava.

-8-

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa održavanja komunalne infrastrukture na području Grada Skradina u 2021.g. (II) te je isti jednoglasno usvojen (13 nazočnih vijećnika).

Program se prilaže Zapisniku pod 4) i čini njegov sastavni dio.

***Točka 5.***

***Prijedlog*** ***Odluke o izmjenama i dopunama***

***Odluke o komunalnom doprinosu***

Nakon uvodnog izlaganja od strane više savjetnice za gospodarstvo, turizam i komunalne djelatnosti Anke Verović, o prijedlogu Odluke o izmjenama i dopunama Odluke o komunalnom doprinosu, otvorena je rasprava.

Za riječ se javio vijećnik Jure Mandušić i pitao kako su određene zone na području Grada. Viša savjetnica za gospodarstvo, turizam i komunalne djelatnosti Anka Verović odgovorila je kako je područje Grada Skradina podijeljeno na tri zone, a iste su određene ovisno o pogodnosti položaja i stupnju opremljenosti objektima i uređajima komunalne infrastrukture pojedinog naselja na području Grada Skradina.

Na upit vijećnika Dalibora Damjanića, viša savjetnica za gospodarstvo, turizam i komunalne djelatnosti Anka Verović dodatno je pojasnila članak 2. prijedloga Odluke o izmjenama i dopunama Odluke o komunalnom doprinosu, a koji se odnosi na slučajeve umanjenja jedinične vrijednosti komunalnog doprinosa za pomoćne, odnosno gospodarske građevine.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjenama i dopunama Odluke o komunalnom doprinosu, te je ista jednoglasno usvojena (13 nazočnih vijećnika).

Odluka se prilaže Zapisniku pod 5) i čini njegov sastavni dio.

***Točka 6.***

***Prijedlog Odluke o vrijednosti boda komunalne naknade***

Nakon uvodnog izlaganja od strane više savjetnice za gospodarstvo, turizam i komunalne djelatnosti Anke Verović o prijedlogu Odluke o vrijednosti boda komunalne naknade, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o vrijednosti boda komunalne naknade, te je ista jednoglasno usvojena (13 nazočnih vijećnika).

Odluka se prilaže Zapisniku pod 6) i čini njegov sastavni dio.

-9-

***Točka 7.***

***Prijedlog*** ***Zaključka o prihvaćanju Izvješća o poslovanju***

***Turističke zajednice Grada Skradina, za 2020.g.***

Predsjednica Gradskog vijeća Grada Skradina Nadija Zorica dala je riječ direktoru Turističke zajednice Grada Skradina Damiru Nakiću. Pozdravivši nazočne, podnio je Godišnje financijsko izvješće Turističke zajednice Grada Skradina, za 2020.g., te Izvješće o izvršenju Programa rada Turističke zajednice Grada Skradina, za 2020.g. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o prihvaćanju Izvješća o poslovanju Turističke zajednice Grada Skradina, za 2020.g., te je isti jednoglasno usvojen (13 nazočnih vijećnika).

Zaključak se prilaže Zapisniku pod 7) i čini njegov sastavni dio.

Sjednica je završena u 14,25 sati.

**ZAPISNIK SASTAVILA**

Paulina Radeljak, v.r.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.